
======================================================================
קובץ ההסבר (ReadMe) של LibreOffice 7.6
======================================================================


לקבלת העדכונים האחרונים לקובץ ה־readme (הסבר) הזה, יש לפנות אל https://git.libreoffice.org/core/tree/master/README.md

הקובץ מכיל מידע חשוב בנוגע לתכנית LibreOffice. מומלץ לקרוא מידע זה בקפידה בטרם התחלת ההתקנה.

קהילת LibreOffice אחראית על פיתוח המוצר הזה ומזמינה אותך לשקול לקחת חלק בפעילות שלה. משתמשים חדשים, יכולים לבקר באתר LibreOffice , בו ניתן למצוא מידע רב על מיזם LibreOffice והקהילות שסביבו. מומלץ לגשת אל https://www.libreoffice.org/.

האם החבילה LibreOffice אכן חופשית לכל משתמש שהוא?
----------------------------------------------------------------------

חבילת LibreOffice הנה חופשית לשימושו של כל אדם. באפשרותך לקחת את עותק זה של LibreOffice ולהתקין אותו על כמה מחשבים שבא לך ולהשתמש בו לכל מטרה שבא לך (לרבות שימוש מסחרי, ממשלתי, הנהלה ציבורית וחינוכי). לפרטים נוספים ניתן לעיין בטקסט שארוז יחד עם מארז הורדה זה של LibreOffice.

מדוע LibreOffice חופשית לשימושו של כל אדם?
----------------------------------------------------------------------

ניתן להשתמש בעותק זה של LibreOffice ללא תשלום כיוון שתורמים פרטיים ומממנים מסחריים תכננו, תכנתו, בדקו, תרגמו, תיעדו, תמכו, שיווקו וסייעו בדרך רבות ומגוונות להפוך את LibreOffice למה שהיא כיום – חבילת התכנה המובילה בעולם ליישומים משרדיים בקוד פתוח לבית ולמשרד.

אם המאמצים שלהם מוערכים בעיניך ואכפת לך מהמשך ההתפתחות של LibreOffice גם בעתיד, נמליץ לך לשקול לתרום למיזם - פרטים נוספים: https://www.documentfoundation.org/contribution/. לכל אחד יש אפשרות לבחור במגוון דרכים.

----------------------------------------------------------------------
הערות על התקנה
----------------------------------------------------------------------

LibreOffice זקוק לגרסה עדכנית של Java Runtime Environment (JRE) for full functionality. JRE אינה חלק מחבילת ההתקנה של LibreOffice, יש להתקין אותה בנפרד.

דרישות מערכת:‏
----------------------------------------------------------------------

באופן כללי, מומלץ להתקין את LibreOffice באמצעות שיטות ההתקנה המומלצות להפצת הלינוקס שלך (כמו למשל מרכז התכנה של אובונטו, במקרה של הפצת אובונטו). המלצה זו הנה כיוון שלרוב זו הצורה הפשוטה ביותר לקבל חבילה שמותקנת ומשולבת כראוי במערכת שלך. למעשה, יתכן כי חבילת LibreOffice כבר מותקנת כברירת מחדל בעת התקנת מערכת ההפעלה שלך המבוססת לינוקס.

תכנית התקנה "עצמאית" זו של LibreOffice מסופקת למשתמשים הזקוקים להתקנות ניסיוניות, בעלי צרכים מיוחדים ומקרים יוצאי דופן.

* ליבת לינוקס בגרסה 3.10 ומעלה;
* glibc2 בגרסה 2.17 ומעלה;
* FreeType בגרסה 2.8.0 ומעלה;
* GTK בגרסה 3.20 ומעלה,
* Gnome 3.18 ומעלה, עם החבילה at-spi2 1.32 (נדרשת לטובת כלי טכנולוגיות מסייעות [AT]) או מנשק משתמש גרפי נתמך אחר (כגון KDE, בין השאר).

ישנו מגוון רחב של הפצות לינוקס ועלולות להיות אפשרויות התקנה שונות (KDE לעומת GNOME וכו׳) הזמינות מאותו ספק לינוקס. חלק מההפצות מגיעות עם גרסה "עצמית" של LibreOffice, שעלולות להיות לה יכולות שונות מהגרסה של LibreOffice שמסופקת על ידי הקהילה. במקרים רבים, ניתן להתקין את הגרסה של LibreOffice שמסופקת על ידי הקהילה לצד הגרסה העצמית. עם זאת, יתכן שעדיף לך להסיר את הגרסה ה-"עצמית" בטרם התקנת הגרסה שמסופקת על ידי הקהילה. לפרטים כיצד לעשות זאת נא להיוועץ במשאבי העזרה למשתמשים שמסופקים על ידי ספק הלינוקס שלך.

עקב ניסיון עבר מומלץ לגבות את המערכת ואת הנתונים שלך בטרם התקנת חבילת התכנה.

נא לוודא שיש לך די זיכרון פנוי בתיקייה הזמנים או במערכת שלך, כמוכן יש לוודא שלמשתמש שלך יש לך גישה לקרוא, לכתוב ולהריץ במיקומים הדרושים. יש לסגור את כל שאר היישומים בטרם הפעלת תהליך ההתקנה.

התקנת LibreOffice על מערכות לינוקס מבוססות דביאן/אובונטו
----------------------------------------------------------------------

להנחיות כיצד להתקין חבילת שפה (לאחר התקנת הגרסה של LibreOffice באנגלית אמריקאית), נא לקרוא להלן את הסעיף להלן בשם התקנת חבילת שפה.

בעת חילוץ הארכיון שהורדת, ניתן לראות שהתוכן נפרס לתוך תת־תיקייה. יש לפתוח את חלון מנהל הקבצים ולעבור לתיקייה המתחילה ב־„LibreOffice_‎“ שלאחריה מספר הגרסה ופרטים כלשהם על הפלטפורמה.

תיקייה זו מכילה תת־תיקייה בשם "DEBS". יש לעבור לתיקייה "DEBS".

יש ללחוץ על התיקייה בלחצן ימני ולבחור ב־"פתיחה במסוף". ייפתח חלון מסוף. משורת הפקודה של חלון המסוף, יש להזין את הפקודה הבאה (תופיע בקשה להזין את ססמת המשתמש לפני שהפקודה תופעל):

הפקודות הבאות תתקנה את LibreOffice וחבילות השילוב בשולחן העבודה (ניתן להעתיק ולהדביק את הפקודות לתוך המסוף במקום להקליד אותן):

sudo dpkg -i *.deb

תהליך ההתקנה מושלם כעת ואמורים להופיע סמלים ליישום LibreOffice בתפריט יישומים/משרד בשולחן העבודה שלך.

התקנת LibreOffice על גבי Fedora,‏ Suse,‏ Mandriva והפצות לינוקס אחרות באמצעות חבילות RPM
----------------------------------------------------------------------

להנחיות כיצד להתקין חבילת שפה (לאחר התקנת הגרסה של LibreOffice באנגלית אמריקאית), נא לקרוא להלן את הסעיף להלן בשם התקנת חבילת שפה.

בעת חילוץ הארכיון שהורדת, ניתן לראות שהתוכן נפרס לתוך תת־תיקייה. יש לפתוח את חלון מנהל הקבצים ולעבור לתיקייה המתחילה ב־„LibreOffice_‎“ ולאחר מכן מספר הגרסה ופרטים כלשהם על הפלטפורמה.

תיקייה זו מכילה תת־תיקייה בשם "RPMS". יש לעבור לתיקייה "RPMS".

יש ללחוץ על התיקייה בלחצן ימני ולבחור ב־"פתיחה במסוף". ייפתח חלון מסוף. משורת הפקודה של חלון המסוף, יש להזין את הפקודה הבאה (תופיע בקשה להזין את ססמת המשתמש לפני שהפקודה תופעל):

למערכות מבוססות פדורה: sudo dnf install *.rpm

למערכות מבוססות Mandriva‏: sudo urpmi *.rpm

למערכות אחרות מבוססות RPM‏ (openSUSE וכו׳): rpm -Uvh *.rpm

תהליך ההתקנה מושלם כעת ואמורים להופיע סמלים ליישום LibreOffice בתפריט יישומים/משרד בשולחן העבודה שלך.

לחלופין, ניתן להשתמש בסקריפט ‚install’ (התקנה), שנמצא בתיקייה העליונה של הארכיון הזה כדי להתקין בתור משתמש. הסקריפט יקים את LibreOffice כך שיהיה לו פרופיל משלו עבור התקנה זו LibreOffice. נא לשים לב שסקריפט זה לא יתקין את חלקי שילוב המערכת כגון פריטי תפריט שולחן העבודה ושיוכי סוגי קבצים (MIME) לשולחן העבודה.

הערות באשר לשילוב בשולחן העבודה בהפצות לינוקס אינן מכוסות בהנחיות ההתקנה שלהלן
----------------------------------------------------------------------

פעולת ההתקנה של LibreOffice על מערכות לינוקס נוספות שלא כוסו בהנחיות התקנה אלו אמורה להיות פשוטה למדי. ההיבט הראשי שבו עלולים להיות שינויים הוא השילוב בשולחן העבודה.

תיקיית RPMS (או DEBS, בהתאמה) מכילה גם חבילה בשם libreoffice7.6-freedesktop-menus-7.6.0.1-1.noarch.rpm (או libreoffice7.6-debian-menus_7.6.0.1-1_all.deb, בהתאמה, או כל שם דומה). זאת חבילה לכל הפצות הלינוקס שתומכות במפרט/המלצות של  Freedesktop.org (https://en.wikipedia.org/wiki/Freedesktop.org) והיא מסופקת לטובת התקנה על מערכות לינוקס אחרות שלא מופיעות בהנחיות שלהלן.

התקנת חבילת שפה
----------------------------------------------------------------------

באפשרותך להוריד את חבילת השפה עבור מערכת ההפעלה והשפה המועדפות עליך. אלו זמינות מאותו המיקום כמו ארכיון ההתקנה הראשי. ממנהל הקבצים Nautilus, יש לחלץ את הארכיון שהתקבל לתוך תיקייה (שולחן העבודה שלך, לדוגמה). עליך לוודא שיצאת מכל היישומים של LibreOffice (לרבות הפעלה מהירה/QuickStarter אם הופעל).

יש לעבור לתיקייה אליה חילצת את חבילת השפה שהורדת.

כעת יש לעבור לתיקייה שנוצרה במהלך החילוץ. לדוגמה, לחבילת השפה העברית עבור מערכת דביאן/אובונטו בגרסת 32 סיביות, שם התיקייה יתחיל ב־LibreOffice_‎, לאחר מכן מספר הגרסה ובהמשך Linux_x86_langpack-deb_he.

כעת עליך לעבור לתיקייה המכילה את החבילות להתקנה. במערכות המבוססות על דביאן/אובונטו, שם התיקייה הוא DEBS. במערכות פדורה, OpenSUSE או Mandriva שם התיקייה הוא RPMS.

ממנהל הקבצים Nautilus יש ללחוץ בלחצן ימני על התיקייה ולבחור בפקודה "פתיחה במסוף". בחלון המסוף שנפתח, יש להריץ את הפקודה להתקנת חבילת השפה (עם כל הפקודות שלהלן, יתכן שתופיע בקשה להזנת ססמת המשתמש שלך):

למערכות מבוססות דביאן/אובונטו: sudo dpkg -i *.deb

למערכות מבוססות פדורה: su -c 'dnf install *.rpm'‎

למערכות מבוססות Mandriva‏: sudo urpmi *.rpm

למערכות אחרות המשתמשות ב־RPM‏ (OpenSUSE וכו׳): rpm -Uvh *.rpm

כעת יש להפעיל את אחד מיישומי LibreOffice‏ – Writer לדוגמה. יש ללחוץ על התפריט Tools ולבחור ב־Options. בתיבת הדו־שיח Options יש ללחוץ על "Language Settings" ואז ללחוץ על "Languages". כעת יש לגלול כלפי מטה ברשימה "User Interface" ולבחור בשפה שהרגע התקנת. עליך לעשות את אותו הדבר עבור "Locale setting", "Default currency" ו־"Default languages for documents".

לאחר התאמת הגדרות אלו, יש ללחוץ על אישור. תיבת הדו־שיח תיסגר ותופיע בפניך הודעה שתאמר לך שהשינויים שלך יופעלו רק לאחר היציאה מ־LibreOffice והפעלה מחדש (יש לזכור לצאת גם מ"הפעלה מהירה"/QuickStarter אם הוא פעיל).

בפעם הבאה ש־LibreOffice תופעל, היא תופעל בשפה שזה עתה התקנת.

----------------------------------------------------------------------
תקלות במהלך הפעלת התכנית
----------------------------------------------------------------------

קשיים בהפעלת LibreOffice (למשל: היישומים תקועים) לרבות תקלות בתצוגת המסך נגרמים בדרך כלל על ידי הכרטיס הגרפי. אם התקלות האלו חוזרות על עצמן, נא לעדכן את מנהל ההתקן של הכרטיס הגרפי שלך באמצעות מנהל ההתקן הגרפי שהגיע עם מערכת ההפעלה שלך.

----------------------------------------------------------------------
מקשי קיצור
----------------------------------------------------------------------

רק במקשי קיצור (צירופי מקשים) בהם לא משתמשת מערכת ההפעלה ניתן להשתמש ב־LibreOffice. אם צירוף מקשים אינו עובד ב־LibreOffice אינו עובד כמתואר בעזרה של LibreOffice, כדאי לבדוק אם מערכת ההפעלה לא משתמשת בו כבר. כדי לטפל בסתירות שכאלו ניתן להחליף את המקשים שמוקצים על ידי מערכת ההפעלה שלך. לחלופין, ניתן לשנות כמעט כל הקצאת מקשים תחת LibreOffice. למידע נוסף על הנושא הזה, כדאי לפנות לעזרה של LibreOffice או למסמכי העזרה של מערכת ההפעלה שלך.

----------------------------------------------------------------------
נעילת קבצים
----------------------------------------------------------------------

נעילת קבצים מופעלת כברירת מחדל ב־LibreOffice. ברשת המשתמשת בפרוטוקול קובצי רשת (NFS), סוכן הנעילה עבור לקוחות NFS חייב להיות פעיל. כדי לנטרל נעילת קבצים, יש לערוך את הסקריפט soffice ולשנות את השורה "export SAL_ENABLE_FILE_LOCKING" ל־"# export SAL_ENABLE_FILE_LOCKING". אם תנטרל את נעילת הקבצים, הגישה לכתיבה למסמך אינה מוגבלת למשתמש הראשון שפותח את המסמך.

----------------------------------------------------------------------
ביצועים גרפיים
----------------------------------------------------------------------

כברירת מחדל, חבילת LibreOffice מעדיפה גרפיקה נעימה לעין על פני מהירות. אם הגרפיקה מעמיסה על המחשב יתר על המידה, כיבוי האפשרות ‚כלים - אפשרויות - LibreOffice - תצוגה - שימוש בהחלקת קצוות‘ עשויה לסייע.

----------------------------------------------------------------------
מידע חשוב למוגבלי יכולת
----------------------------------------------------------------------

למידע נוסף על תכונות הנגישות ב־LibreOffice, יש לעיין ב־https://www.libreoffice.org/accessibility/

----------------------------------------------------------------------
תמיכה למשתמשים
----------------------------------------------------------------------

עמוד התמיכה הראשי מציע מגוון דרכים לסיוע עם LibreOffice. יכול להיות שכבר ענו על השאלה שלך - כדאי לחפש בפורום הקהילתי https://www.documentfoundation.org/nabble/ או לחפש בארכיונים של רשימת הדיוור ‚users@libreoffice.org’ בכתובת https://www.libreoffice.org/lists/users/. לחלופין, ניתן לשלוח את שאלתך אל users@libreoffice.org. אם ברצונך להירשם לרשימה (כדי לקבל תגובות בדוא״ל), ניתן לשלוח הודעה ריקה אל: users+subscribe@libreoffice.org.

אפשר גם לבדוק באגף השאלות והתשובות באתר של LibreOffice.

----------------------------------------------------------------------
דיווח על באגים ותקלות
----------------------------------------------------------------------

נכון להיום, מערכת הדיווח, המעקב ופתרון הבאגים שלנו היא Bugzilla, מתארחת תחת https://bugs.documentfoundation.org/. אנו מעודדים את כל המשתמשים לקחת יוזמה ומזמינים אותם לדווח על באגים שעשויים להתרחש בפלטפורמה המסוימת שלהם. דיווח פעלתני על באגים היא אחת מדרכי התרומה שקהילת המשתמשים יכולים לנקוט בה כדי לתמוך בפיתוח ובשיפור המתמשך ב־LibreOffice.

----------------------------------------------------------------------
להתחיל לתרום
----------------------------------------------------------------------

קהילת LibreOffice עשויה להתקדם רבות בזכות המעורבות הפעילה שלך בפיתוח מיזם הקוד הפתוח החשוב הזה.

כמשתמש כבר יש לך חלק מהותי בהליך הפיתוח של חבילת הכלים הזאת ואנו מעוניינים לעודד אותך לפעול אף יותר עם חזון לתרום לקהילה לאורך זמן. נא להצטרף אלינו ולעיין בעמוד ההתנדבות באתר של LibreOffice.

איך מתחילים?
----------------------------------------------------------------------

הדרך הטובה ביותר להתחיל לתרום היא להירשם לרשימת דיוור אחת או יותר, להתעניין מהצד למשך זמן מה ולאט לאט להשתמש בארכיוני הדוא״ל כדי להכיר יותר לעומק את הנושאים השונים שנדונו מאז הפצת קוד המקור של LibreOffice בשלהי אוקטובר 2000. לאחר שצברת הבנה מספיק עמוקה, כל שעליך לעשות הוא לשלוח הודעה להצגה עצמית ולצלול ישירות פנימה. אם כבר יצא לך לעסוק במיזמי קוד פתוח בעבר, נמליץ לך לעיין ברשימות המטלות שלנו כדי לראות אם יש משהו שמעניין אותך לעזור בו באתר של LibreOffice.

הרשמה (באנגלית)
----------------------------------------------------------------------

להלן חלק מרשימות התפוצה אליהן באפשרותך להירשם תחת https://www.libreoffice.org/get-help/mailing-lists/

* חדשות: announce@documentfoundation.org *מומלץ לכל המשתמשים* (מעט תעבורה)
* רשימת המשתמשים הכללית: users@global.libreoffice.org *שיטה נוחה להאזין לדיונים* (תעבורה משמעותית)
* מיזם השיווק: marketing@global.libreoffice.org *מעבר לפיתוח* (תעבורה הולכת ומתגברת)
* רשימת המתכנתים הכללית: libreoffice@lists.freedesktop.org (תעבורה משמעותית)

הצטרפות למיזם אחד או יותר
----------------------------------------------------------------------

לא צריך להיות מהנדס תכנה כדי לתרום תרומה משמעותית לליברה אופיס. כל אחד יכול לתרום בתחום העיסוק שלו. כן, זה נוגע גם לך!

אננו מקווים שתהנו לעבוד עם LibreOffice 7.6 ותצטרפו אלינו באופן מקוון.

קהילת LibreOffice

----------------------------------------------------------------------
קוד מקור שהיה בשימוש או השתנה
----------------------------------------------------------------------

כל הזכויות על חלקים מהקוד שמורות 1998, 1999 ל־James Clark.‏ כל הזכויות על חלקים מהקוד שמורות 1996, 1998 לאיגוד התקשורת Netscape.